Donald Blokshem
Donald Blokshem (ing. Donald Bloxham; 1973, Birminhem, Vorvikşir qraflığı) — soyqırım, müharibə cinayətləri və digər kütləvi cinayətlər üzrə tədqiqatlarda ixtisaslaşmış Birləşmiş Krallıq tarixiçisi. O, "Journal of Holocaust Education" jurnalının redaktorudur. Kil və Sauthempton universitetlərini bitirmiş, tarix üzrə doktorluq dərəcəsi almışdır. Blokshem Londonda yerləşən Holokost Təhsil Fondunun Tədqiqat direktoru vəzifəsində çalışmışdır. O, 2009-cu ildən Edinburq Universitetində XX əsr tarixindən mühazirələr oxuyur.